Sporočilo za javnost

**TKNP 2013**

**9. Teden kulture na placu**

**15. – 21.7., Partizanski trg, Metlika**

**Vstopnina: PROSTO!**

Kud Plac ponosno predstavlja:

**TKNP 2013**

V Metliki bo na Partizanskem trgu med 15. in 21. julijem potekal že 9. brezplačni open-air festival Teden kulture na placu, ki ga organizira neprofitno in prostovoljno Kulturno-umetniško društvo Plac.

Festival slovi kot brezplačni 7-dnevni kreativni oddih za najmlajše, mlade, starejše in družine, saj čez dan ponuja osvežitev v bližnji reki Kolpi in letos celo 18 ustvarjalnih delavnic pod vodstvom 35-ih mentorjev iz Slovenije in tujine. Ob večerih bo tudi tokrat poskrbljeno za kulturno hranjenje s 5-imi kulturnimi dogodki (ples, teater, poezija) in 16-imi koncertih priznanih slovenskih in tujih glasbenikov.

**Letošnje delavnice** so:

kuharska, kitara in muziciranje, zvočni vsakdan, animacija, video montaža, fotografija, street art & graffiti, space invaders, svetlobni oblaki, plus na plus, break dance, afriški plesi, reciklažna, znanstveni eksperimenti, otroška plesna, pravljična, belgijska kreativnost in Sezamov kotiček.

**Večerni program** bo sestavljen iz jazz, blues, pop, rock, elektronika, funky, etno, dance in punk žanrov. Nastopili bodo:

ponovno necenzurirani **DEJMO STISN'T TEATER**, ustvarjalca slušne balzamijade **TOKAC IN KLARIČ**, po 28-ih letih BB SHOP, blues-erji **PRIMOŽ TURK & Skrajneži**, **EASYWALKERS** in **EL KACHON**, poet **ESAD BABAČIČ**, mutlimedijski performans **TEATER PONORELII**, electro synthpop tandem **NEW WAVE SYRIA**, otroška animatorka **ANDREJA ZUPANČIČ**, v vlogi Diktatorja **UROŠ POTOČNIK**

in ostali priznani glasbeniki iz vseh koncev sveta kot so

**LOUDSPEAKER ALLIANCE**, **ELEVATORS, FAKE ORCHESTRA, ZEBRA DOTS (Si/Hr), SHIGETO** (v sodelovanju DrumWise, Ghostly International, ZDA), **DJ DANAJA, The Nebulae Ensemble**, **GORAN BARE & MAJKE (Hr) in SVI NA POD (Srb)!**

Več informacij najdete na <http://kudplac.si/sl/tknp/teden-kulture-na-placu-2013>.

V času TKNP bo Kud Plac gostil **mednarodno mladinsko izmenjavo** **»Predelaj bicikl – Prebudi sebe«** (12. - 21.7.). 40-im mladostnikom iz BiH, Kosova, Makedonije, Italije, Španije, Hrvaške, Albanije in Slovenije bo predelalo stara kolesa, ki bodo ostala v MC Metlika za brezplačno izposojo.

Vabimo vas, da si privoščite 168 ur multikulturnega urbanega doživetja!

Organizator: Kud Plac

**Festival so podprli:**

Občina Metlika, Ministrstvo za izobraževanje, znanost in šport – Urad RS za mladino, JSKD obmoćna izpostava Metlika, ŠOU v Ljubljani, TV Vaš kanal, MTV, TV 4 rijeke, Radio Aktual Studio D, Radio 1 Odeon, Stiks, Klub belokranjskih študentov, SiMobil Orto, Zavarovalnica Tilia, Renault Vrtin, Zavarovalnica Triglav, DrumWise, Sezam, Turistična kmetija Lovšin, KA portal, Kolpa, Status,…